بيخبرو إنّو من زمان إيّام ما كانت العبوديّة كتير منتشرة في سيدة عملت مجموعات سرّيّة تا تخلّص العبيد و بالفعل قدرت تعمل هالشي و خلّصت كتار و لمّا إنسألت شو لاقت صعوبات هيّي و عم تساعد العبيد يهربو جاوبت جواب صادم!
قالت: أصعب شي صار معي هوّي إنّي إقنع اللي عم ساعدو إنّو هوّي مش عبد!!!
بس تشوف حالك عاطول مش منيح كفاية و شو ما تعمل ما بيكفي و بس تفكّر إنّك ما بتستاهل شي منيح و ما تقدّر حالك بتعرف إنّك بتكون عم تزعّل ربنا؟
هوّي اللي خلقنا عا صورتو و مثالو مش تا نحنا نعيش بقيود من صنع البشر!
نحنا حدودنا السما!
إنّك تعرف قيمة حالك و قدراتك و النِعَم اللي عطاك ياهن ربنا مش يعني أنانيّة أو غرور بالعكس هيدا شكر لله و إستثمار بالوزنات اللي عطانا ياهن... الله معكن...